b'\n_START_ARTICLE_\nVladislav Fasan\n_START_SECTION_\n\xc5\xbdivljenje in delo\n_START_PARAGRAPH_\nLeta 1897 je diplomiral na Visoki \xc5\xa1oli za kmetijstvo in gozdarstvo na Dunaju. Po diplomi je slu\xc5\xbeboval na gozdni upravi v Radovljici in na gozdnotehni\xc4\x8dni sekciji za urejanje hudournikov v Beljaku. V letih 1902\xe2\x88\x921909 je bil gozdni nadzornik pri De\xc5\xbeelnem namestni\xc5\xa1tvu za Dalmacijo v Zadru, kjer je uspe\xc5\xa1no saniral zamo\xc4\x8dvirjena in z malarijo oku\xc5\xbeena zemlji\xc5\xa1\xc4\x8da. Od 1921 do 1933 pa je vodil gozdnotehni\xc4\x8dni odsek za urejanje hudournikov v Ljubljani.'